
"Fel"

A „Fel” című kétrészes sorozatban egyfajta köztes állapotot próbáltam ábrázolni. A képeken kétféleképpen tudtam ezt megfogalmazni, egyrészt témájában, másrészt festésmódjában.
A lépcsőn, illetve a létrán felmenő alakok éppen tartanak valahonnan valahova, úton vannak két pont között. Lehetséges, hogy fontos, hogy honnan jöttek és hova mennek tovább, de mi csak a kettő közötti állapotot látjuk.
A festési móddal is ezt fogalmaztam meg. Az alak környezete absztrahált, rusztikus felületű. Csak egy sejtetést ad arról, hogy éppen hol is van. Ezek a külső és belső terek egy hangulattal járulnak hozzá igazán ahhoz, hogy mégis bele tudjuk helyezni magunkat a képekbe. Az alakok kidolgozottsága ezzel a stílussal erőteljesen szembe ütközik. Ezzel a két, majdhogynem véglettel mégis megszületik egy kép, mint ahogy az út is, ami kép pontot köt össze.



